Luek Lamon
Ti Luek Lamon ket ti dakkel a luek iti akin-abagatan a parte ti isla ti Luzon iti Filipinas. Daytoy ket maysa a bagi ti danum a mangisilpo iti akin-abagatan a parte ti probinsia ti Quezon iti Taaw Pasipiko, ken beddenganna dagiti adda iti igid ti baybay nga ili ti Atimonan, Gumaca, Plaridel, Lopez, Calauag, ken ti is-isla ti Alabat. Daytoy ket nabaknang a lugar ti pagkalapan ken ayan dagiti nadumaduma a sibibiag a korales. Kaaduan dagiti parte ti luek ket buklen ti maris-dapo a darat, adda dagiti parte a napunno kadagiti bato, ken dagiti sabali a sibibiag a korales. Daytoy ket agin-inut a bumakras nga iti gay-at ti las-ud ti ugot, ti lessaad ti danum ket makaanayen a nababa tapno mabalin ti magna iti kaadayo a lima a gasut a metro manipud iti igid ti baybay idiay Pulong Pasig ti Calauag.[1] Nadarat dagiti igid ti baybay dagiti ili ti Gumaca ken Plaridel ken nasayaat a paglaguyan. Mabirukan met dagiti puraw ti daratna nga igid ti baybay kadagiti purok ti Capaluhan, Santo Angel, Talingting, Pangahoy, ken Dapdap ti Calauag.[2] Kadagiti dadduma a parte ti luek, iti agarup a sangapulo a kadapan manipud iti sango ti igid ti baybay ket mabirukan dagiti sibibiag a korales. Ti ili ti Lopez ket addaan kadagiti kolonia ti korales a mabirukan laeng iti agarup a 15 a minuto babaen ti bangka manipud iti igid ti baybay. Mabirukan ti Luek Lamon iti akin-abagatan a parte ti Quezon.
Deskripsion[urnosen | urnosen ti taudan]
Ti maysa a dakkel a baybay a luek ken isla a nailennek iti aplaya ti Pasipiko iti Luzon, a buklen iti kaaduan iti aplaya ti korales nga agraman kadagiti paset ti kalugnakan iti atab ken ugot ken mangrove kadagiti basbassit a luek. Kadagiti adu a lugar, dagiti asideg iti igid ti baybay a korales ket nataydan ken naabongandan iti lan-ak a mangbukel kadagiti kadaratan a dalumpinas. Ti isla ti Alabat (33 km a kaatiddog) ket addaan kadagiti adu a mangrove iti igid ti abagatan a laud nga aplayana, nga agraman kadagiti nadumaduma a ginasut nga ektaria dagiti kalugnakan iti atab ken ugot nga agparang iti ugot. Dagiti dakkel a paset ti kasisigud a bakir ti mangrove ket nadadaeldan wenno kompletoda a nadadael gapu kadagiti panagbangon kadagiti alog ti ti ikan ken pasayan. Ti agpakatengnga nga atab ken ugot ket agarup a l.25m.[3]
Dagiti nagibasaran[urnosen | urnosen ti taudan]
- ^ "Pulong Pasig an uninhabited island". Letters by Lette. Naala idi 2017-04-18.
- ^ "Places of Interest in Calauag, Quezon". WowQuezon.com. Naala idi 2012-10-17.
- ^ "Lamon Bay and Alabat Island". Arcbc.org.ph. Naiyarkibo manipud iti kasisigud idi 2013-02-20. Naala idi 2012-09-07.
nus_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn